《杂兴十首 其二》
宋代·方一夔

老去蹉跎万事休，襟期甚不入时流。倦飞已作归林鸟，懒起犹如落草牛。

一点眉黄无宦况，五分头白为诗愁。玉人期我沧洲上，未拟他年赋《远游》。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。